เล็ง SET เช้าไซด์เวย์ นลท.ชะลอลงทุนก่อนวันหยุดยาว “สงกรานต์”
เล็ง SET เช้าไซด์เวย์ นลท.ชะลอลงทุนก่อนวันหยุดยาว “สงกรานต์” และอาจมีแรงขายลดความเสี่ยงออกมา โดยให้แนวต้าน 1,690-1,700 จุด แนวรับ 1,660-1,670 จุด
เล็ง SET เช้าไซด์เวย์ นลท.ชะลอลงทุนก่อนวันหยุดยาว “สงกรานต์” และอาจมีแรงขายลดความเสี่ยงออกมา โดยให้แนวต้าน 1,690-1,700 จุด แนวรับ 1,660-1,670 จุด
11 เม.ย. 2565

นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.กรุงไทย ซีมิโก้ กล่าวว่า แนวโน้มตลาดหุ้นไทยในวันนี้คาดว่าแกว่งตัวไซด์เวย์ และการซื้อขายจะไม่คึกคักมากนัก เพราะเข้าใกล้ช่วงเทศกาลวันหยุดสงกรานต์ ซึ่งตลาดหุ้นไทยจะเปิดทำการในวันนี้และวันพรุ่งนี้ก่อนหยุดยาว ทำให้นักลงทุนจะยังชะลอการลงทุนในช่วงนี้ไปก่อน และอาจมีแรงขายเพื่อลดความเสี่ยงออกมากดดันดัชนีได้บ้าง
โดยมีปัจจัยติดตามในวันนี้จะมีการประกาศตัวเลขเงินเฟ้อของจีนเดือนมี.ค. 65 ส่วนในคืนวันพรุ่งนี้จะมีการประกาศตัวเลขเงินเฟ้อของสหรัฐฯ เดือนมี.ค. 65 ซึ่งมีการเร่งตัวสูงขึ้น จะส่งผลถึงการพิจารณาในเรื่องการดำเนินนโยบายการเงินของธนาคารกลางสหรัฐฯ (เฟด) ที่เข้มงวดมากขึ้น ส่วนตลาดหุ้นในภูมิภาคเอเชียเช้านี้บางประเทศปรับตัวลดลงและบางประเทศปรทบตัวเพิ่มขึ้น
ทั้งนี้พร้อมให้แนวต้าน 1,690-1,700 จุด แนวรับ 1,660-1,670 จุด